ai4bharat/Pralekha huggingface dataset:
సాంఘిక న్యాయం, మరియు సాధికారత మంత్రిత్వ శాఖ
సామాజిక న్యాయం సాధికారత శాఖల కార్యాలయాల్లో సుందరీకరణ, పెండింగ్ అంశాల పరిష్కారం
- 2 అక్టోబర్, 2022 నుండి 31 అక్టోబర్, 2022 వరకు ప్రత్యేక కార్యక్రమం 2.0 నిర్వహణ
అక్టోబరు 2 నుండి పెండింగ్లో ఉన్న అంశాల పరిష్కారించాలంటూ ‘అడ్మినిస్ట్రేటివ్ రిఫార్మ్స్ అండ్ పబ్లిక్ గ్రీవెన్స్ ’ నుండి అందిన ఆదేశాల సామాజిక న్యాయం మరియు సాధికారత శాఖ, ప్రత్యేక కార్యక్రమం 2.0 నిర్వహించింది. 02.10.2022న 2022 నుండి 31 అక్టోబర్, 2022 వరకు దీనిని నిర్వహించింది. సామాజిక న్యాయం మరియు సాధికారత శాఖ దాఖలు చేసిన యూనిట్లలో పెండింగ్లో ఉన్న అంశాల  పరిష్కారం కోసం ప్రత్యేక కార్యక్రమం 2.0ని చేపట్టింది. రెండు దశల్లో దీనిని అమలు చేసింది. 14.09.2022 నుండి 30.09.2022 వరకు సన్నాహక దశగాను.. 02.10.2022 నుండి 31.10.2022 వరకు అమలు దశగా ఈ కార్యక్రమాన్ని చేపట్టింది. ఈ క్రింది అంశాలపై ప్రత్యేక దృష్టి సారించే విధంగా రెండో దశ ముందుకు సాగింది.: -
• పెండెన్సీని తగ్గించడం: సీపీజీఆర్ఏఎంల పబ్లిక్ గ్రీవెన్స్ డిస్పోజల్, ఐఎంసీ: ఈఎఫ్సీ/ఎఫ్సీఐ/క్యాబినెట్ నోట్, రాష్ట్ర ప్రభుత్వ సూచనలు, పార్లమెంట్ హామీలు మొదలైనవి;
• డిజిటలైజేషన్: 100% ఈ-ఆఫీస్ అమలు, 100% భౌతిక ఫైల్లు మరియు రసీదుల డిజిటైజేషన్ ;
• ఆఫీస్ ఆవరణమును యొక్క సమర్ధవంతమైన నిర్వహణ: ఉపయోగించని ఫైల్లు/పాత పేపర్లు/ఫైల్ కవర్లు/ఫైల్ బోర్డులు/కంప్యూటర్లు/ప్రింటర్/ఫర్నిచర్ వంటి సేవలందించని వస్తువులను స్క్రాప్ చేయడం;
• పర్యావరణ అనుకూల పద్ధతులు: 100% గో గ్రీన్ , ట్రాష్ ద్వారా నగదు పొందడం మొదలైనవి;
• క్లీన్లీనెస్ డ్రైవ్: ఈ కార్యక్రమం చేపడుతున్న సమయంలో ప్రతి అధికారి/ అధికారి ద్వారా వారంలో 03 గంటలు స్వచ్ఛతకు ప్రాధన్యతనివ్వడం.
• డిపార్ట్మెంట్లో స్వచ్ఛతను సంస్థాగతీకరించడం.
ఈ విషయంలో,  డాక్టర్ అంబేద్కర్ ఇంటర్నేషనల్ సెంటర్   డాక్టర్ అంబేద్కర్ ఫౌండేషన్  నేషనల్ ఇన్స్టిట్యూట్ ఆఫ్ సోషల్ డిఫెన్స్   నేషనల్ షెడ్యూల్డ్ క్యాస్ట్స్ ఫైనాన్స్ అండ్ డెవలప్మెంట్ కార్పొరేషన్  వంటి కార్పొరేషన్లు/స్వయంప్రతిపత్తి సంస్థలు ,  నేషనల్ సఫాయి కరంచరీస్ ఫైనాన్స్ & డెవలప్మెంట్ కార్పొరేషన్ , నేషనల్ బ్యాక్వర్డ్ క్లాసెస్ ఫైనాన్స్ & డెవలప్మెంట్ కార్పొరేషన్,  డిపార్ట్మెంట్లోని అన్ని విభాగాలకు అదనంగా ఎంపిక చేయబడ్డాయి.
ఈ కార్యక్రమం యొక్క ప్రధాన ఫలితాలు క్రిందివి: -
• 3440 ప్రజా ఫిర్యాదులు పరిష్కరించబడ్డాయి.
• 05 రాష్ట్ర ప్రభుత్వ సూచనలు క్లియర్ చేయబడ్డాయి.
• 250 కంటే ఎక్కువ ఫైల్లు సమీక్షించబడ్డాయి మరియు 233 ఫైల్లు తొలగించబడ్డాయి.
• ఫర్నిచర్ మరియు కంప్యూటర్లు స్క్రాప్ చేయబడ్డాయి మరియు రూ. 53000/- ఆదాయం లభించింది.
• స్క్రాప్ చేయగల వస్తువులను తొలగించడం, కార్యాలయాల్లో చేపట్టిన పునరుద్ధరణ పనులు ద్వారా 1500 చదరపు అడుగుల స్థలం అందుబాటులోకి వచ్చింది.
• డిపార్ట్మెంట్లోని పద్ధతులను సంస్థాగతీకరించడానికి 100% గో గ్రీన్ , రెగ్యులర్ పరిశుభ్రత కార్యకలాపాలు మరియు 100% ఈ-ఆఫీస్ అమలు వంటి పర్యావరణ అనుకూల పద్ధతులపై దృష్టి సారించబడింది. ప్రత్యేక ప్రచారం 2.0 కొనసాగించబడినందున, ఈ విభాగం శాఖ కార్యాలయాల్లో పీజీ పెండెన్సీని తగ్గించడానికి ప్రయత్నాలు జరిగాయి. 01.11.2022 నుండి 11.09.2023 వరకు మొత్తం 5418 పీజీ కేసులు పరిష్కరించబడ్డాయి. ప్రస్తుత ఆర్థిక సంవత్సరంలో, ప్రత్యేక కార్యక్రమం 3.0 చేపట్టనున్నారు. ఇది 15.09.2023 నుంచి అమలు చేయబడుతోంది.
రాష్ట్రపతి సచివాలయం
హైదరాబాద్ లోని కేశవ్ మెమోరియల్ ఎడ్యుకేషనల్సొసైటీ విద్యార్థులు, అధ్యాపకులను ఉద్దేశించి రాష్ట్రపతి ప్రసంగం
అవగాహన మెరుగుపరుకోవడానికి, మీ దృక్పథాన్నివిస్తృతం చేయడానికి ఎక్కువగా చదవండి: విద్యార్థులతోరాష్ట్రపతి ముర్ము
ఆజాదీ కా అమృత్ మహోత్సవ్లో భాగంగా ఈరోజు  హైదరాబాద్లో ఏర్పాటు చేసిన కార్యక్రమంలో కేశవ్ మెమోరియల్ ఎడ్యుకేషనల్ సొసైటీ విద్యార్థులు, అధ్యాపకులను ఉద్దేశించి భారత రాష్ట్రపతి శ్రీమతి ద్రౌపది ముర్ము ప్రసంగించారు. ప్రాంతీయ స్వాతంత్ర్య సమరయోధుల కృషిని తెలియచేస్తూ, 'హైదరాబాద్ విమోచన ఉద్యమం' పైఅంశంపై ఏర్పాటు చేసిన ఫోటో ఎగ్జిబిషన్ ను కూడా రాష్ట్రపతి ప్రారంభించారు.
ఈ సందర్భంగా రాష్ట్రపతి మాట్లాడుతూ, ఒక జాతి నిర్మాణానికి విద్య పునాది అని అన్నారు. ప్రతి వ్యక్తి పూర్తి సామర్థ్యాన్ని వెలికి తీసేందుకు కూడా విద్య కీలకం అని అన్నారు.
కేశవ్ మెమోరియల్ ఎడ్యుకేషనల్ సొసైటీ కార్యకలాపాలు 1940 లో ఒక చిన్న పాఠశాలగా ప్రారంభమై నేడు తొమ్మిది వేర్వేరు కళాశాలలు, 11,000 మందికి పైగా విద్యార్థులతో ప్రధాన విద్యా కేంద్రం స్థాయికి అనేక రెట్లు పెరగడం
సంతోషదాయకమని రాష్ట్రపతి పేర్కొన్నారు. జస్టిస్ కేశవరావు కొరాట్కర్ ఆదర్శాలకు ఆయన జ్ఞాపకార్థం ఏర్పాటయిన కేశవ్ మెమోరియల్ ఎడ్యుకేషనల్ సొసైటీ సాధించిన అభివృద్ధి అసలైన నివాళి అని ఆమె అన్నారు.
'ఆజాదీ కా అమృత్ మహోత్సవ్'లో భాగంగా హైదరాబాద్ విమోచన 75వ వార్షికోత్సవాన్ని జరుపుకోవడం ఈ ప్రాంత ప్రజలకు, మొత్తం దేశానికి ఎంతో ముఖ్యమైనదని రాష్ట్రపతి పేర్కొన్నారు.
హైదరాబాద్ విముక్తి కోసం పోరాడిన రాంజీ గోండ్, తుర్రేబాజ్ ఖాన్, కొమరం భీమ్, సురవరం ప్రతాప్ రెడ్డి, షోయబుల్లా ఖాన్ లకు ఆమె నివాళులర్పించారు. వారి శౌర్యం, త్యాగం చిరస్మరణీయమని, ఎప్పటికీ
గౌరవప్రదమని ఆమె అన్నారు.
ఆజాదీ కా అమృత్ మహోత్సవ్ చారిత్రాత్మక మైలురాయిని మనం జరుపుకుంటున్నప్పుడు, మన స్వాతంత్ర్యం అనేది గతపు అణచివేత పాలకుల నుండి విముక్తి మాత్రమే కాదని గుర్తుంచుకోవడం చాలా ముఖ్యం అని రాష్ట్రపతి అన్నారు.
ఆజాదీ కా అమృత్ మహోత్సవ్ చారిత్రాత్మక మైలురాయిని మనం జరుపుకుంటున్నప్పుడు, మన స్వాతంత్ర్యం అనేది అణచివేత పాలకుల నుండి విముక్తి మాత్రమే కాదని గుర్తుంచుకోవడం చాలా ముఖ్యం అని ,
ఈ రోజు తీసుకున్న చక్కటి ఆలోచనాత్మక చర్యల ద్వారా ఉజ్వల భవిష్యత్తును నిర్ధారించడం కూడా నని అన్నారు.
మనం భవిష్యత్తులోకి వెళుతున్నప్పుడు, మన పూర్వీకులు వేసిన పునాదులపై మన దేశాన్ని కొత్త శిఖరాలకు తీసుకువెళ్లేలా చూసుకోవాల్సిన బాధ్యత భారతదేశంలోని యువకులపై ఉంది.
కష్టపడి పనిచేయడం ,మనం చేసే ప్రతిదానిలో శ్రేష్ఠత కోసం కృషి చేయడం. మన సమాజం మెరుగుదలకు తోడ్పడటానికి సిద్ధంగా ఉన్న బాధ్యతాయుతమైన ,నిబద్ధత కలిగిన పౌరులుగా ఉండటం దీని అర్థం. మన రాజ్యాంగం విలువలు,ఆదర్శాలను నిలబెట్టడం ,మరింత సమ్మిళితమైన, సమానమైన సమాజం కోసం పనిచేయడం. వాతావరణ మార్పులపై పోరాడటం భవిష్యత్తు తరాల కోసం భూగోళాన్ని సంరక్షించడం కూడా దీని అర్థం.
చదువు ప్రాముఖ్యతను నొక్కి చెప్పిన రాష్ట్రపతి, చదివే అలవాటు స్వీయ-అభివృద్ధికి అత్యంత ప్రభావవంతమైన మార్గాలలో ఒకటి అని, ఇది విద్యార్థులకు జీవితాంతం బాగా ఉపయోగపడే నైపుణ్యం అని అన్నారు.
ఇది ఇంటర్నెట్ , సోషల్ మీడియా యుగం అని , శ్రద్ధ తగ్గిపోతున్నప్పుడు కమ్యూనికేషన్ పరిమితం అవుతుందని అన్నారు. అవగాహనను మెరుగుపరచడానికి ,దృక్పథాన్ని విస్తరించడానికి ఎక్కువగా చదవాలని ఆమె విద్యార్థులను కోరారు.
రాష్ట్రపతి ప్రసంగాన్ని చూడటానికి ఇక్కడ క్లిక్ చేయండి-
ప్రధాన మంత్రి కార్యాలయం
ప్రముఖ అర్థశాస్త్రవేత్త, పర్యావరణవేత్త ప్రొఫెసర్ రాధామోహన్ కన్నుమూత పట్ల సంతాపం తెలిపిన ప్రధాన మంత్రి
ప్రముఖ అర్థశాస్త్రవేత్త, పర్యావరణవేత్త ప్రొఫెసర్ రాధామోహన్ గారి మృతి పట్ల ప్రధాన మంత్రి శ్రీ నరేంద్ర మోదీ దు:ఖాన్ని వ్యక్తం చేశారు.
ప్రధాన మంత్రి ఒక ట్వీట్ లో ‘‘ప్రొఫెసర్ రాధామోహన్ గారు వ్యవసాయం పట్ల, ప్రత్యేకించి దీర్ఘకాాలికమైనటువంటి వ్యవసాయం పట్ల, సేంద్రియ వ్యవసాయ పద్ధతుల పట్ల ఎంతో మక్కువ ను కనబరచే వారు. ఆర్థిక వ్యవస్థ కు, పర్యావరణానికి సంబంధించిన విషయాల పైన ఆయన కు గల జ్ఞానానికి గాను ఆయన ను గౌరవించడం జరిగింది. ఆయన కుటుంబానికి, ఆయన ను అభిమానించే వారికి ఇదే నా సంతాపం. ఓమ్ శాంతి.’’ అని పేర్కొన్నారు.
మానవ వనరుల అభివృద్ధి మంత్రిత్వ శాఖ
హెచ్ఆర్డి మంత్రిత్వ శాఖ, మైగోవ్ సంయుక్తంగా ఆన్లైన్ వ్యాసరచన పోటీ
స్వాతంత్య్ర దినోత్సవం సందర్భంగా 'ఆత్మ నిర్భర్ భారత్-స్వతంత్ర భారత్' అనే ఇతివృత్తంతో ఈ పోటీ
స్వాతంత్య్ర దినోత్సవ వేడుకల సందర్భంగా, మైగోవ్తో కలిసి మానవ వనరుల అభివృద్ధి మంత్రిత్వ శాఖ దేశవ్యాప్తంగా నిర్దిష్ట వయస్సు  పాఠశాల విద్యార్థుల కోసం ఆన్లైన్ వ్యాస రచన పోటీని నిర్వహిస్తోంది. ఈ కార్యక్రమానికి ఎన్సిఇఆర్టి నోడల్ ఏజెన్సీ అవుతుంది.
వ్యాస రచనకు ప్రధాన అంశం క్రింద ఉన్న ఉప అంశాలు, అంటే “ఆత్మ నిర్భర్ భారత్-స్వతంత్ర భారత్” ఈ క్రింది విధంగా ఉన్నాయి:
1. ఆత్మ నిర్భర్ భారత్ కోసం భారత రాజ్యాంగం, ప్రజాస్వామ్యం అతిపెద్ద ఊతం.
2. భారతదేశం@75: ఆత్మనిర్భర్ భారత్ వైపు ముందుకు వెళ్తున్న దేశం
3. ఏక్ భారత్ శ్రేష్ట భారత్ ద్వారా ఆత్మ నిర్భర భారత్: భిన్నత్వంలో ఏకత్వం ఉన్నప్పుడు ఆవిష్కరణ వృద్ధి చెందుతుంది
4. డిజిటల్ ఇండియా: కోవిడ్-19, దానిని అధిగమించి అవకాశాలు
5. ఆత్మ నిర్భర్ భారత్-జాతీయ అభివృద్ధిలో విద్యార్థుల పాత్ర
6. ఆత్మ నిర్భర్ భారత్-లింగం, కుల, జాతి పక్షపాతాల నుండి స్వాతంత్య్రం.
7. ఆత్మ నిర్భర భారత్: జీవ వైవిధ్యం,వ్యవసాయ సమృద్ధి ద్వారా నూతన భారత్ ఆవిష్కరణ.
8. నేను నా హక్కులను వినియోగించుకుంటూనే, ఆత్మ నిర్భార్ భారత్లో పాల్గొనడానికి నా విధులను నిర్వర్తించడం మర్చిపోకూడదు.
9. ఆత్మ నిర్భర్ భారత్ కోసం మానవ రాజధానిని నిర్మించే నా సంపద నా శారీరక దృ itness త్వం
10. ఆత్మ నిర్భార్ భారత్ కోసం బ్లూ టు గో గ్రీన్ ను సంరక్షించండి.
వ్యాసాల ఎంపిక రెండు స్థాయిలలో ఉంటుంది. మొదట, రాష్ట్రాలు / యుటిల స్థాయి వ్యాసాలను ఖరారు చేస్తారు. తరువాత ప్రతి రాష్ట్రం నుండి ఎంచుకున్న 10 వ్యాసాలు ఎన్సిఇఆర్టి నిర్ణయించిన నిపుణుల బృందం జాతీయ స్థాయిలో తుది ఎంపికల కోసం ఎంచుకున్న వ్యాసాల సమీకరణ అవుతుంది. ప్రతి విభాగంలో 30 వ్యాసాలు ఎంపిక చేస్తారు. త్వరలో జాతీయ స్థాయి విజేతలకు బహుమతులు ప్రకటించబడతాయి.
విద్యార్థులు కింది లింక్ ద్వారా తమ ఎంట్రీలను 2020 ఆగష్టు 14వ తేదీ లోగా దాఖలు చేయాలి.
https://innovate.mygov.in/essay-competition
ప్రధాన మంత్రి కార్యాలయం
బిజు పట్నాయక్ జయంతి సందర్భంగా ఆయనకు నివాళులర్పించిన ప్రధానమంత్రి శ్రీ నరేంద్ర మోదీ.
శ్రీ బిజూ పట్నాయక్ జయంతి సందర్భంగా ప్రధానమంత్రి శ్రీ నరేంద్ర మోదీ , ఈరోజు ఆయన కు ఘనంగా నివాళులర్పించారు. ఇందుకు సంబంధించి ఆయన ఒక ట్వీట్ చేస్తూ," బిజూ పట్నాయక్ జయంతి సందర్బంగా బిజూ బాబుకు నివాళులర్పిస్తున్నాను. ఆయన గొప్ప నాయకుడు, వ్యవస్థల నిర్మాత. ఆయన బహుముఖ ప్రజ్నాశాలి.డైనమిక్ నాయకుడు.ఒడిషా ప్రగతికి ఆయన క్రుషి అపారం. ఎమర్జెన్సీ కి వ్యతిరేకంగా ఆయన సాగించిన పోరాటం చెప్పుకోదగినదని" ప్రధానమంత్రి తమ సందేశంలో పేర్కొన్నారు.
ప్రధాన మంత్రి కార్యాలయం
టోక్యో 2020 పారాలింపిక్ గేమ్స్ కు వెళ్తున్న భారతీయ దళం తో ఆగస్టు 17 న మాట్లాడనున్న ప్రధాన మంత్రి
ప్రధాన మంత్రి శ్రీ నరేంద్ర మోదీ టోక్యో 2020 పారా లింపిక్ గేమ్స్ కు వెళ్తున్న భారతీయ పారా-ఎథ్ లీట్ దళం తో ఆగస్టు 17న ఉదయం 11 గంటలకు వీడియో కాన్ఫరెన్స్ మాధ్యమం ద్వారా మాట్లాడనున్నారు.
తొమ్మిది ఆటల పోటీల లో దేశాని కి ప్రాతినిధ్యం వహించడం కోసం 54 మంది పారా ఎథ్ లీట్ లు టోక్యో కు బయలుదేరి వెళ్లనున్నారు. పారాలింపిక్ ఆటల లో భారతదేశం పక్షాన పాల్గొనే అతి పెద్ద దళం ఇదే. ఈ సంభాషణ సందర్భం లో క్రీడల శాఖ కేంద్ర మంత్రి కూడా హాజరు కానున్నారు.(
ప్రధాన మంత్రి కార్యాలయం
‘మాతృభూమి’శతాబ్ది సంవత్సరం సందర్భం లో ఏడాది పొడవునా సాగే కార్యక్రమాల ను మార్చి నెల 18వ తేదీ న ప్రారంభించనున్న ప్రధానమంత్రి
మలయాళ భాషా దిన పత్రిక ‘మాతృభూమి’ శతాబ్ది సంవత్సరం సందర్భం లో ఏడాది పొడవునా నిర్వహించే కార్యక్రమాల ను ప్రధాన మంత్రి శ్రీ నరేంద్ర మోదీ 2022 వ సంవత్సరం మార్చి నెల 18 వ తేదీ నాడు ఉదయం పూట 11 గంటల కు వీడియో కాన్ఫరెన్స్ మాధ్యమం ద్వారా ప్రారంభించనున్నారు.
'మాతృభూమి’ ప్రచురణ కార్యకలాపాలు 1923వ సంవత్సరం లో మార్చి నెల 18 వ తేదీ నాడు ప్రారంభం అయ్యాయి. సామాజిక సంస్కరణ లు మరియు అభివృద్ధి కార్యక్రమాల ను ముందుకు తీసుకుపోవడం లో ఈ పత్రిక అగ్రగామి గా ఉంటూ వస్తున్నది. దీనితో పాటు దేశ హితం ముడిపడిన అంశాల ను కూడాను ఎప్పటికప్పుడు ప్రముఖం గా ప్రస్తావిస్తున్నది. మాతృభూమి’ కి 15 ఎడిషన్ లు ఉన్నాయి. అంతేకాకుండా, 11 నియమిత కాలిక పత్రిక లు కూడా ఉన్నాయి. దీని తోడు మాతృభూమి బుక్స్’ విభాగం సమకాలీన ఆసక్తి తో కూడినటువంటి అనేక అంశాల పైన పుస్తకాల ను ప్రచురిస్తున్నది.
ఆయుష్
అంతర్జాతీయ యోగా దినోత్సవం సందర్భంగా ' యోగా చేయండి ఇంట్లోనే ఉండండి' అనే అంశంపై అయిదు వెబినార్లను నిర్వహించనున్న ఆయుష్ మంత్రిత్వశాఖ వెబినార్ సిరీస్ లో పాల్గొనున్న అయిదు సంస్థలు
అంతర్జాతీయ యోగా దినోత్సవ నిర్వహణకు సన్నాహకంగా ఆయుష్ మంత్రిత్వశాఖ వివిధ కార్యక్రమాలను నిర్వహించనున్నది. దీనిలో భాగంగా అయిదు ప్రముఖ సంస్థలతో కలసి ఆయుష్ మంత్రిత్వశాఖ ' యోగా చేయండి ఇంట్లోనే ఉండండి' అన్న అంశంపై అయిదు వెబినార్లను నిర్వహించాలని నిర్ణయించింది. ప్రస్తుత సమయంలో యోగా ప్రాధాన్యతపై ఒకో సంస్థ ఒక వెబినార్ ను నిర్వహిస్తుంది. అయిదు సిరీస్ రోజుల కార్యక్రమంలో భాగంగా సోమవారం మే 24వ తేదీన ఆర్ట్ అఫ్ లివింగ్ సంస్థ "బాహ్య సంక్షోభం మధ్య అంతర్గత బలాన్నిపొందడం ఎలా"అన్న అంశంపై వెబినార్ ను నిర్వహించనున్నది.
కోవిడ్-19నేపథ్యంలో అత్యంత కీలకంగా మారిన అంశాలపై ఎక్కువ మంది ప్రజలను చైర్తన్యవంతులను చేయాలన్న లక్ష్యంతో ఈ వెబినార్లను నిర్వహించనున్నారు. అయిదు సంస్థలు వివిధ రంగాల్లో తమ అనుభవాలను ఒక వేదికపై క్రోడీకరించి వివిధ అంశాలపై ప్రజలకు అవగాహన కల్పించి వారిని చైతన్యవంతులను చేసే విధంగా ఈ కార్యక్రమాలు రూపొందించబడ్డాయి.
కోవిడ్ మహమ్మారి వల్ల ప్రజలు ఎదుర్కొంటున్న సమస్యలకు యోగా ద్వారా పరిష్కరించుకోవడానికి దోహదపడే విధంగా ఆర్ట్ అఫ్ లివింగ్ సంస్థ "బాహ్య సంక్షోభం మధ్య అంతర్గత బలాన్నిపొందడం ఎలా"అన్న అంశంపై వెబినార్ ను నిర్వహించనున్నది.సాయంకాలం అయిదు గంటలకు ప్రారంభం అయ్యే ఈ కార్యక్రమంలో ఆర్ట్ అఫ్ లివింగ్ అంతర్జాతీయ శిక్షకుడు స్వామి పూర్ణచైతన్య జి తన అనుభవాలను వివరిస్తారు. ఆయుష్ మంత్రిత్వ శాఖ సంయుక్త కార్యదర్శి రంజిత్ కుమార్, ఎండిఎన్ఐవై డైరెక్టర్ డాక్టర్ ఈశ్వర్ వి. బసవరడ్డి కూడా కార్యక్రమంలో ప్రసంగిస్తారు.అన్ని వెబ్నార్లు ఆయుష్ మంత్రిత్వ శాఖ యొక్క యూట్యూబ్, ఫేస్బుక్లో ప్రత్యక్ష ప్రసారం చేయబడతాయి.
మిగిలిన నాలుగు వెబినార్లను యోగా ఇన్స్టిట్యూట్ , కృష్ణమాచార్య యోగా మందిరం, అర్హమ్ధ్యన్ యోగ్ మరియు కైవల్యాధమ యోగ ఇన్స్టిట్యూట్ లు నిర్వహిస్తాయి.
ఆర్ట్ అఫ్ లివింగ్ సంస్థను ప్రముఖ ఆధ్యాత్మిక గురువు పండిట్ రవి శంకర్ 1981లో నెలకొల్పారు. విద్య, మానవ విలువల వ్యాప్తికి లాభాపేక్ష లేకుండా సంస్థ కృషి చేస్తోంది. ముంబైలోని శాంటాక్రూజ్ లో 1918లో యోగా ఇన్స్టిట్యూట్ ని శ్రీ యోగేంద్రజీ నెలకొల్పారు. జీవితంలో యోగా అంతర్భాగంగా ఉండాలన్న లక్ష్యంతో సంస్థ పనిచేస్తున్నది.
1976లో టికెవి దేశికాచార్ ఒక ధార్మిక సంస్థగా కృష్ణమాచార్య యోగా మందిరం ని ప్రారంభించారు. భారతదేశంలో యోగా, యోగ చికిత్సలు అందిస్తున్న సంస్థల్లో ఒకటిగా కృష్ణమాచార్య యోగా మందిరం  గుర్తింపు పొందింది.
జైనుల సనాతన ధర్మం,సంప్రదాయాల పరిరక్షణకు ముంబయి కేంద్రంగా కైవల్యధమ యోగా విశ్వవిద్యాలయం కృషి చేస్తోంది. దీనిని ముని ప్రణయ్ సాగర్ నెలకొల్పారు.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు అందిన 103.5 కోట్లకు పైగా డోసులు
రాష్ట్రాలు, కేంద్ర పాలిత ప్రాంతాల వద్ద అందుబాటులో 10.85 కోట్లకుపైగా నిల్వలు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. కొవిడ్ టీకాల సార్వత్రికీకరణ కొత్త దశ ఈ ఏడాది జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,03,53,51,045
|
|
అందుబాటులోని నిల్వలు
|
|
10,85,69,250
103.5 కోట్లకుపైగా  టీకా డోసులు రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో ఇప్పటివరకు రాష్ట్రాలు, కేంద్ర పాలిత ప్రాంతాలకు అందాయి.
రాష్ట్రాలు, కేంద్ర పాలిత ప్రాంతాల వద్ద 10.85 కోట్లకుపైగా  నిల్వలు, ఉపయోగించని డోసులు అందుబాటులో ఉన్నాయి.
ప్రధాన మంత్రి కార్యాలయం
2001వ సంవత్సరం పార్లమెంట్ పై జరిగిన దాడి లో అమరులైన వారికి శ్రద్ధాంజలి ఘటించిన ప్రధాన మంత్రి
ప్రధాన మంత్రి శ్రీ నరేంద్ర మోదీ 2001వ సంవత్సరం లో పార్లమెంట్ పై జరిగిన దాడి లో అమరులైన వారి కి శ్రద్ధాంజలి ని ఘటించారు.
‘‘మన పార్లమెంటు ను రక్షిస్తూ వారి యొక్క ప్రాణాల ను ఆహుతి చేసిన వీర సిబ్బంది కి ఈ రోజు న మనం శ్రద్ధాంజలి ని ఘటిస్తున్నాము. వారి ప్రాణ సమర్పణాన్ని ఎన్నటికీ మరువబోము’’ అంటూ ప్రధాన మంత్రి ఒక సందేశం లో పేర్కొన్నారు.
Narendra Modi
✔@narendramodi
Today we pay homage to the brave personnel who sacrificed their lives while protecting our Parliament.
Their martyrdom will never be forgotten.
36.9K
2:12 PM - Dec 13, 2019
Twitter Ads info and privacy
6,245 people are talking about this(Visitor Counter : 94
విదేశీ వ్యవహారాల మంత్రిత్వ శాఖ
భారతదేశం జి20 కి అధ్యక్ష స్థానాన్ని స్వీకరించడం కోసం జరుగుతున్నసన్నాహాల కు, అలాగే జి20 సచివాలయం ఏర్పాటు కు, తత్సంబంధి సిబ్బంది కూర్పున కు ఆమోదం తెలిపినమంత్రిమండలి
జి20 సచివాలయాన్ని మరియు ఆ సంస్థ తాలూకు నివేదన విభాగాల ను ఏర్పాటు చేయడానికి ప్రధాన మంత్రి శ్రీ నరేంద్ర మోదీ అధ్యక్షత న ఈ రోజు న జరిగిన కేంద్ర మంత్రివర్గ సమావేశం ఆమోదాన్ని తెలిపింది. జి20 కి భారతదేశం త్వరలోనే అధ్యక్షత వహించి సారథ్యాన్ని చేపట్టనుండడం తో అనంతరం తీసుకొనేటటువంటి విధానపరమైన నిర్ణయాల సమగ్ర అమలు కు జి20 సచివాలయం పూచీపడనుంది.
భారతదేశం 2022వ సంవత్సరం డిసెంబర్ 1వ తేదీ మొదలుకొని 2023వ సంవత్సరం నవంబర్ 30వ తేదీ వరకు జి20 కి అధ్యక్ష బాధ్యత ను నిర్వహించనుంది. 2023వ సంవత్సరం లో భారతదేశం లో జరిగే జి20 శిఖర సమ్మేళనం తో భారతదేశం అధ్యక్ష బాధ్యత ముగుస్తుంది. జి20 అనేది అంతర్జాతీయం గా ఆర్థిక పరమైనటువంటి సహకారాని కి ఉద్దేశించిన మరియు ప్రపంచం లో ఆర్థిక వ్యవహారాల పాలన లో ఒక ముఖ్యమైన పాత్ర ను పోషించేటటువంటి ఒక ప్రధానమైన వేదిక గా ఉన్నది.
వాడుక ప్రకారం, జి20 కి భారతదేశం అధ్యక్షత తాలూకు జ్ఞాన పరమైన/విషయ పరమైన, సాంకేతిక పరమైన, ప్రసార మాధ్యమాల కు సంబంధించిన, భదత్ర పరమైన, ఇంకా లాజిస్టిక్ పరమైనటువంటి అంశాల తో ముడిపడిన కార్యాల ను పూర్తి చేయడం కోసం జి20 సచివాలయాన్ని ఏర్పాటు చేయడం జరుగుతున్నది. దీనిని విదేశీ వ్యవహారాల మంత్రిత్వ శాఖ, ఆర్థిక మంత్రిత్వ శాఖ, ఇంకా ఇతర సంబంధిత మంత్రిత్వ శాఖ లు/విభాగాల కు చెందిన అధికారులు మరియు సిబ్బంది కి తోడు గా డమేన్ నాలెడ్జ్ ఎక్స్ పర్ట్ స్ నడుపుతారు. ఈ సెక్రటేరియట్ 2024వ సంవత్సరం ఫిబ్రవరి వరకు విధుల ను నిర్వహిస్తుంది.
ఈ సచివాలయాని కి ప్రధాన మంత్రి అధ్యక్షత వహించే ఒక అత్యున్నత సంఘం మార్గదర్శకత్వాన్ని అందించనుంది. ఈ అత్యున్నత సంఘం లో ఆర్థిక మంత్రి, హోం మంత్రి, విదేశీ వ్యవహారాల శాఖ మంత్రి, జి20 శెర్ పా  కూడా ఉంటారు. ఈ సంఘం జి20 అధ్యక్ష హోదా లో నడుచుకొనే భారతదేశాని కి మొత్తం మీద మార్గదర్శకత్వాన్ని అందిస్తుంది. ఇంకా, జి20 కు సంబంధించిన అన్ని సన్నాహాల ను పర్యవేక్షించడం కోసం మరియు అత్యున్నత సంఘాని కి నివేదించడం కోసం ఒక సమన్వయ సంఘాన్ని కూడా ఏర్పాటు చేయడం జరుగుతుంది. జి20 సచివాలయం బహుళ పక్ష వేదికల లో ప్రపంచ అంశాల పై భారతదేశం నాయకత్వం నెరపడం కోసం జ్ఞానం ఇంకా, ప్రావీణ్యం సహా దీర్ఘకాలిక కెపాసిటీ బిల్డింగ్ కు మార్గాన్ని సుగమం చేస్తుంది.
సమాచార, ప్రసార మంత్రిత్వ శాఖ
ఆసియా- పసిఫిక్ ఇనిస్టిట్యూట్ ఫర్ బ్రాడ్కాస్టింగ్ డెవలప్మెంట్ కి వరుసగా మూడవసారి తిరిగి ఎన్నికైన భారత్
ఇప్పటికే 2018-2021 & 2021-2023 వరకు అధ్యక్షత వహించిన ఆసియా -పసిఫిక్ ఇనిస్టిట్యూట్ ఫర్ బ్రాడ్కాస్టింగ్ డెవలప్మెంట్  జనరల్ కాన్ఫరెన్స్  అన్న ప్రతిష్ఠాత్మక అంతర్జాతీయ సంస్థకు వరుసగా మూడవసారి అధ్యక్ష స్థానానికి భారత్ ఎన్నికైంది. యాభై ఏళ్ళనాటి సంస్థ అయిన ఎఐబిడి చరిత్రలో తొలిసారి ఈ మైలు రాయి చోటు చేసుకుందని, ప్రపంచం, ఆసియా పసిఫిక్ వ్యాప్తంగా ప్రసార సంస్థలకు ప్రసారాలకు నూతన విలువకు మార్గనిర్దేశం చేసేదిగా భారత్ పట్ల ఉన్న విశ్వాసాన్ని పట్టి చూపుతుదని సమాచార & ప్రసార కార్యదర్శి పై విజయాన్ని అభివర్ణించారు.
యునెస్కో  ఆధ్వర్యంలో 1977లో ఎఐబిడి ఏర్పాటు అయింది. ఇది ఒక ప్రత్యేక ప్రాంతీయ అంతర్- ప్రభుత్వ సంస్థ. ప్రస్తుతం 44 దేశాలలో 92 సభ్య సంస్థలను కలిగి ఉండగా, ఇందులో 26 ప్రభుత్వ సభ్యులు , 48 బ్రాడ్కాస్టింగ్ అథారిటీలు, బ్రాడ్కాస్టర్లను కలిగి, 44 అనుబంధ సంస్థలతోకూడి ఉంది. ఇందులో ఆసియా, పసిఫిక్, యూరోప్, ఆఫ్రికా, ఆరబ్ దేశాలు, ఉత్తర అమెరికా సహా 28 దేశాలు, ప్రాంతాలు ప్రాతినిధ్యం వహిస్తున్నాయి. భారతదేశం ఎఐబిడి వ్యవస్థాపక సభ్యులలో ఒకటిగా ఉంది. ఇందులో భారత ప్రభుత్వపు సమాచార& ప్రసార మంత్రిత్వ శాఖ ప్రతినిధిగా ప్రసార భారతి ప్రభుత్వ ప్రసార సంస్థ ఉంది.
ఆసియా- పసిఫిక్ ఇనిస్టిట్యూట్ ఫర్ బ్రాడ్కాస్టింగ్ డెవలప్మెంట్  21 సర్వసభ్య సమావేశం & అనుబంధ సమావేశాలు 2023  ప్రసార భారతి సిఇఒ అయిన శ్రీ గౌరవ్ ద్వివేది అధ్యక్షతన మారిషస్లోని పోర్ట్ లూయీస్లో 02-04 అక్టోబర్ 2023వరకు జరిగి విజయవంతంగా ముగిశాయి. ఎఐబిడి ప్రస్తుత అధ్యక్షుడిగా శ్రీ గౌరవ్ వ్యవహరిస్తున్న విషయం తెలిసిందే. విధానపరమైన,వనరుల అభివృద్ధి ద్వారా ఆసియా- పసిఫిక్ ప్రాంతంలో శక్తిమంతమైన, సమ్మిళిత ఎలక్ట్రానిక్ మీడియా వాతావరణాన్ని సాధించడానికి రెండు రోజుల సదస్సు తప్పనిసరి.
అంతర్జాతీయ ప్రసార సంస్థలలో ఇటువంటి ప్రతిష్ఠాత్మకమైన పదవిని నిర్వహించడం అన్నది భారతదేశం & ప్రసార భారతిపైన, అంతర్జాతీయ మీడియాపై ఉన్న బలమైన నమ్మకాన్ని ప్రతిబింబించడమే కాకుండా ప్రసార రంగంలో వ్యూహాత్మకంగా భారతదేశం మరిన్ని మైలు రాళ్ళను సాధించడానికి పునాది వేస్తుంది.
ప్రధాన మంత్రి కార్యాలయం
భారతదేశాని కి చెందిన కోవాక్సిన్ కు ఆస్ట్రేలియా గుర్తింపు నుఇచ్చినందుకు గాను మాన్య శ్రీ స్కాట్ మారిసన్ కు ధన్యవాదాలు తెలిపిన ప్రధాన మంత్రి
భారతదేశాని కి చెందిన కోవాక్సిన్  కు ఆస్ట్రేలియా యొక్క గుర్తింపు ను ఇచ్చినందుకు గాను ఆస్ట్రేలియా ప్రధాని మాన్య శ్రీ స్కాట్ మారిసన్ కు ప్రధాన మంత్రి శ్రీ నరేంద్ర మోదీ ధన్యవాదాలు తెలిపారు.
ప్రధాన మంత్రి ఒక ట్వీట్ లో -
‘‘భారతదేశాని కి చెందిన కోవాక్సిన్ కు ఆస్ట్రేలియా గుర్తింపు ను ఇచ్చినందుకు నా ప్రియ మిత్రుడు @ScottMorrisonMP కు నేను ధన్యవాదాలను వ్యక్తం చేస్తున్నాను. ఇది ఇరు దేశాల మధ్య గల భాగస్వామ్యం పరం గా చూస్తే కోవిడ్ అనంతర కాలం లో తీసుకొన్నటువంటి ఒక ముఖ్యమైన చర్య గా ఉంది.’’ అని పేర్కొన్నారు.
(
ప్రధాన మంత్రి కార్యాలయం
భారతదేశాని కి చెందిన ఫుట్ బాల్ క్రీడాకారుడు శ్రీ సునీల్ ఛెత్రీ కి మూడో అత్యధికగోల్స్ చేసిన క్రియాశీల పురుషుల అంతర్జాతీయ క్రీడాకారుని గా గుర్తింపు ను ఇవ్వడం పట్లహర్షాన్ని వ్యక్తం చేసిన ప్రధాన మంత్రి
భారతదేశానికి చెందిన ఫుట్ బాల్ క్రీడాకారుడు శ్రీ సునీల్ ఛెత్రీ మూడో అత్యధిక గోల్స్ ను చేసిన క్రియాశీల పురుషుల అంతర్జాతీయ స్థాయి క్రీడాకారుని గా గుర్తింపు ను ఇచ్చినందుకు గాను ప్రధాన మంత్రి శ్రీ నరేంద్ర మోదీ సంతోషాన్ని వ్యక్తం చేశారు.
ఫీఫా వరల్డ్ కప్ చేసిన ఒక ట్వీట్ కు ప్రధాన మంత్రి జవాబిస్తూ మరొక ట్వీట్ లో -
‘‘చాలా బాగుంది శ్రీ సునీ ఛెత్రీ. ఇది తప్పక భారతదేశం లో ఫుట్ బాల్ క్రీడ కు లోకప్రియత్వాన్ని పెంచుతుంది. @chetrisunil11’’ అని పేర్కొన్నారు.
ప్రధాన మంత్రి కార్యాలయం
కామన్ వెల్థ్ గేమ్స్ 2022 లో మహిళ లజూడో లో వెండి పతకాన్ని గెలుచుకొన్నందుకు సుశీలా దేవీ లిక్ మాబామ్ గారి కి అభినందనలు తెలిపిన ప్రధాన మంత్రి
బర్మింగ్ హమ్ లో జరుగుతున్న కామన్ వెల్థ్ గేమ్స్ 2022 లో మహిళ ల జూడో లో రజత పతకాన్ని గెలుచుకొన్నందుకు సుశీలా దేవి లిక్ మాబామ్ గారి కి ప్రధాన మంత్రి శ్రీ నరేంద్ర మోదీ అభినందనల ను తెలియజేశారు.
ప్రధాన మంత్రి ఒక ట్వీట్ లో -
‘‘సుశీల దేవీ లిక్ మాబామ్ గారి అసాధారణమైనటువంటి ఆట తీరు ఉత్సాహాన్ని కలిగించేది గా ఉంది. రజత పతకాన్ని గెలుచుకొన్నందుకు ఆమె కు ఇవే అభినందన లు. ఆమె ప్రశంసాయోగ్యమైనటువంటి నైపుణ్యాన్ని మరియు దృఢత్వాన్ని చాటారు. ఆమె భావి ప్రయత్నాల లో సైతం రాణించాలి అని కోరుకొంటూ ఆమె కు ఇవే నా శుభాకాంక్షలు.’’ అని పేర్కొన్నారు.
నౌకారవాణా మంత్రిత్వ శాఖ
సముద్రయానం మౌలిక సదుపాయాల మెరుగుదల
భారతదేశం యొక్క పొరుగున ఉన్న ఇతర దేశాలతో ఈశాన్య ప్రాంత రాష్ట్రాలకు మెరుగైన కనెక్టివిటీని అందించడం ద్వారా ఆసియా-పసిఫిక్ ప్రాంతంలోని దేశాలతో ఆర్థిక సహకారం, సాంస్కృతిక సంబంధాలను ప్రోత్సహించడం మరియు వ్యూహాత్మక సంబంధాన్ని అభివృద్ధి చేయడం 'యాక్ట్ ఈస్ట్ పాలసీ' యొక్క లక్ష్యం. కనెక్టివిటీ మరియు శ్రేయస్సు కోసం నదుల ప్రాముఖ్యతను గుర్తిస్తూ, జాతీయ జలమార్గాల చట్టం, 2016 ప్రకారం ఈశాన్య ప్రాంతంలోని 20 నదులను జాతీయ జలమార్గాలుగా ప్రకటించారు. వాణిజ్య విస్తరణ వ్యూహాలను మెరుగుపరచడానికి ఈశాన్య ప్రాంతంలో జలమార్గాల అనుసంధానాన్ని మెరుగుపరచడానికి, ఈశాన్య ప్రాంతంలో  జాతీయ జలమార్గాలపై అంతర్గత జల రవాణా  మౌలిక సదుపాయాల అభివృద్ధి కోసం మొత్తం రూ.1126 కోట్ల వ్యయంతో 05 ప్రాజెక్టులకు ప్రభుత్వం ఆమోదం తెలిపింది. . అంతర్గత జల రవాణా  ప్రాజెక్ట్ల వివరాలు జతచేయబడ్డాయి [అనుబంధం-I]
అంతేకాకుండా సాగరమాల కార్యక్రమం అనేది 7,500 కి.మీ పొడవైన భారతదేశ తీరప్రాంతాన్ని, 14,500 కి.మీల సంభావ్య జలమార్గాలను మరియు కీలకమైన అంతర్జాతీయ సముద్ర వాణిజ్య మార్గాలలో వ్యూహాత్మక ప్రదేశాన్ని ఉపయోగించడం ద్వారా దేశంలో పోర్ట్- నేతృత్వంలోని అభివృద్ధిని ప్రోత్సహించడానికి ఓడరేవులు, షిప్పింగ్ మరియు జలమార్గాల మంత్రిత్వ శాఖ యొక్క ప్రధాన కార్యక్రమం. సాగరమాల కార్యక్రమంలో భాగంగా భారతదేశ తూర్పు తీరంలో అమలు చేయడానికి రూ.2.55 లక్షల కో ట్ల అంచనా వ్యయంతో 400కు పైగా ప్రాజెక్టులు గుర్తించబడ్డాయి. సాగరమాల ప్రాజెక్టులలో ఇప్పటికే ఉన్న పోర్టులు మరియు టెర్మినల్స్ ఆధునికీకరణ, కొత్త పోర్టులు, టెర్మినల్స్, రోరో అండ్ టూరిజం జెట్టీలు, పోర్ట్ కనెక్టివిటీ పెంపుదల, అంతర్గత జలమార్గాలు, లైట్హౌస్ టూరిజం, ఓడరేవు చుట్టూ పారిశ్రామికీకరణ, నైపుణ్యాభివృద్ధి, సాంకేతిక కేంద్రాలు మొదలైన వివిధ వర్గాల ప్రాజెక్టులు ఉన్నాయి.
ప్రాంతీయ కనెక్టివిటీ కార్యక్రమాలపై నిర్దిష్ట దృష్టి సారించారు. ఇవి ప్రాంతీయ వృద్ధి మరియు అభివృద్ధికి బలవంతంగా గుణకాలుగా పనిచేస్తాయి, అదే సమయంలో ప్రజల మధ్య సంబంధాలను మెరుగుపరుస్తాయి. ఆర్థిక సహకారాన్ని కూడా మెరుగుపరుస్తాయి. నేపాల్ యొక్క ఎగ్జిమ్ కార్గో రవాణా అవసరాలను తీర్చడానికి విశాఖపట్నం పోర్ట్ మరియు కోల్కతాలోని ఎస్పీఎంకే పోర్ట్లు గేట్వే పోర్ట్గా నోటిఫై చేయబడ్డాయి. తూర్పు తీరంలో, బంగ్లాదేశ్ విశాఖపట్నం ఓడరేవుకు స్థానం కల్పించడంతోపాటు కనెక్టివిటీ ప్రయోజనాల దృష్ట్యా దాని కంటైనర్ కార్గో కోసం 'ట్రాన్షిప్మెంట్ పోర్ట్ ఆఫ్ కాల్'గా నోటిఫై చేసింది. ఇన్ల్యాండ్ వాటర్ వేస్ అథారిటీ ఆఫ్ ఇండియా  మయన్మార్ & బంగ్లాదేశ్ వంటి పొరుగు దేశాలతో ఈశాన్య రాష్ట్రాల అనుసంధానం కోసం ప్రాజెక్ట్లను చేపట్టింది.
అనుబంధం-I
క్రమసంఖ్య ప్రాజెక్ట్ ఖరీదు
1. అస్సాంలో ఎన్డబ్ల్యూ-2  సమగ్ర అభివృద్ధి 474
2. అస్సాంలో ఎన్డబ్ల్యూ-2 నుండి ఎన్హెచ్-27 వరకు పాండు పోర్టుకు ప్రత్యామ్నాయ రహదారి నిర్మాణం జనవరి 2023లో మంజూరు చేయబడింది 180
3. అస్సాంలోని ఎన్డబ్ల్యూ-2 నుండి ఎన్హెచ్-27 వరకు పాండు వద్ద నిర్మాణ ఓడ మరమ్మతు సౌకర్యం కోసం డీఐబీ అంచనా వేసిన ప్రాజెక్ట్ 208
4. ఎన్డబ్ల్యూ-16  మరియు ఇండో-బంగ్లాదేశ్ మార్గం యొక్క భారత భాగం యొక్క సమగ్ర అభివృద్ధి 148
5. అస్సాంలో ఎన్డబ్ల్యూ-31  & ఎన్డబ్ల్యూ57  అభివృద్ధి 116
ఈ సమాచారాన్ని కేంద్ర ఓడరేవులు, షిప్పింగ్ మరియు జలమార్గాల శాఖ మంత్రి శ్రీ సర్బానంద సోనోవాల్ మంగళవారం రాజ్యసభకు లిఖితపూర్వక సమాధానంలో తెలిపారు.